98/389/EY: Komission päätös, tehty 19 päivänä toukokuuta 1998, suu- ja sorkkatautirokotteiden valmistukseen tarkoitettujen antigeenien varastointiin Italiassa ja Yhdistyneessä kuningaskunnassa myönnettävästä yhteisön rahoitustuesta tehtyjen päätösten 96/534/EY ja 96/535/EY muuttamisesta toisen kerran (tiedoksiannettu numerolla K(1998) 1358) (Ainoastaan englanninkielinen ja italiankielinen toisinto ovat todistusvoimaisia) (ETA:n kannalta merkityksellinen teksti)



Virallinen lehti nro L 175 , 19/06/1998 s. 0032 - 0033



KOMISSION PÄÄTÖS, tehty 19 päivänä toukokuuta 1998, suu- ja sorkkatautirokotteiden valmistukseen tarkoitettujen antigeenien varastointiin Italiassa ja Yhdistyneessä kuningaskunnassa myönnettävästä yhteisön rahoitustuesta tehtyjen päätösten 96/534/EY ja 96/535/EY muuttamisesta toisen kerran (tiedoksiannettu numerolla K(1998) 1358) (Ainoastaan englanninkielinen ja italiankielinen toisinto ovat todistusvoimaisia) (ETA:n kannalta merkityksellinen teksti) (98/389/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 14 artiklan, sekä katsoo, että yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaan antigeenipankkien perustaminen on osa yhteisön suu- ja sorkkatautirokotevarastojen luomiseen tähtäävää yhteisön toimenpidettä, kyseisen päätöksen 3 artiklassa nimetään yhteisön varannon sisältäviksi antigeenipankeiksi Italiassa Istituto Zooprofilattico Sperimentale di Brescia ja Yhdistyneessä kuningaskunnassa Institute for Animal Health, Pirbright, näiden antigeenipankkien tehtävät ja velvoitteet eritellään kyseisen päätöksen 4 artiklassa; komission myöntämän tuen on oltava riippuvainen näiden velvoitteiden täyttämisestä ja tehtävien suorittamisesta, yhteisön rahoitustukea olisi myönnettävä näille pankeille, jotta ne voisivat suorittaa kyseiset tehtävät ja täyttää kyseiset velvoitteet, suu- ja sorkkatautirokotteiden valmistukseen tarkoitettujen antigeenien varastointiin Italiassa myönnettävästä yhteisön rahoitustuesta 4 päivänä syyskuuta 1996 tehdyllä komission päätöksellä 96/534/EY (4) yhteisö myönsi Italialle rahoitustukea 1 päivän elokuuta 1996 ja 31 päivän heinäkuuta 1997 väliselle ajalle antigeenien varastoimiseksi suu- ja sorkkatautirokotteiden tuottamista varten, suu- ja sorkkatautirokotteiden valmistukseen tarkoitettujen antigeenien varastointiin Yhdistyneessä kuningaskunnassa myönnettävästä yhteisön rahoitustuesta 4 päivänä syyskuuta 1996 tehdyllä komission päätöksellä 96/535/EY (5) yhteisö myönsi Yhdistyneelle kuningaskunnalle rahoitustukea 1 päivän elokuuta 1996 ja 31 päivän heinäkuuta 1997 väliselle ajalle antigeenien varastoimiseksi suu- ja sorkkatautirokotteiden tuottamista varten, komission päätöksellä 97/592/EY (6) tehtiin muutoksia komission päätöksiin 96/534/EY ja 96/535/EY, jolloin rahoitustukea voitiin myöntää antigeenien varastoimiseksi Italiassa ja Yhdistyneessä kuningaskunnassa 31 päivään joulukuuta 1997 saakka, rahoitustuen maksaminen edellyttää asiaa tukevien asiakirjojen esittämistä, asiaa tukevien asiakirjojen toimittamisen määräaikaa on pyydetty pidennettäväksi, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätösten 96/534/EY ja 96/535/EY 4 artiklassa ilmaisu "1 päivää lokakuuta 1997" ilmaisulla "1 päivää heinäkuuta 1998". 2 artikla Tämä päätös on osoitettu Italian tasavallalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 19 päivänä toukokuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 368, 31.12.1991, s. 21 (4) EYVL L 229, 10.9.1996, s. 14 (5) EYVL L 229, 10.9.1996, s. 16 (6) EYVL L 239, 30.8.1997, s. 50